KIRKENYT 


Nyt  stavspræsidentskab 
i  Københavns  Stav 


Det  nye  stavspræsidentskab 
i  Københavns  Stav. 
Fra  venstre  førsterådgiver 
Jens  Kristoffersen, 
stavspræsident  Johan  Koch 
og  andenrådgiver  Torben 
Engbjerg.  (TD-foto). 


Den  nye  stavspræsident  for 
Københavns  stav  i  hjemmet  i 
Vanløse  sammen  med  sin 
hustru  Lise.  (TD-foto) .-l 


Ved  stavskonferencen 
den  11.  oktober  1992 
kaldte  områdepræsident 
Jeffrey  R.  Holland  et  nyt 
stavspræsidentskab  i  Kø- 
benhavns Stav. 

Det  ny  stavspræsident- 
skab i  København  består  af 
stavspræsident  Johan  Sten- 
holm Koch,  48  år,  tilhø- 
rende Københavns  1 .  ward, 
førsterådgiver  Jens 
Kristoffersen,  55  år  fra 
Københavns  4.  ward  samt 
Torben  Engbjerg  37  år  fra 
Allerød  ward. 

Johan  Koch  efterfølger 
Richardt  Andersen  og  bli- 
ver dermed  den  fjerde 
stavspræsident  i  Køben- 
havns Stav  siden  staven 
blev  oprettet  i  1974.  □ 

Carsten  Gram 

os  vores  fulde  ansvar  som 
medlemmer  af  Kirken. 

-  Hvis  jeg  skal  nævne  et 
enkelt  punkt,  hvor  der  har 
været  mærkbar  fremgang, 
er  det  tilstedeværelsen  ved 
nadvermøderne.  Den  er  ste- 
get fra  et  sted  sidst  i  tredi- 
verne til  47%  på  den  sidste 
kvartalsrapport,  jeg  under- 
skrev. Når  man  så  tager 
højde  for  ferie  og  sygdom, 
betyder  det,  at  vi  ser  måske 
helt  op  til  60%  af  vore 
medlemmer  regelmæssigt. 

Velsignelser  ved  at  være 
leder  i  Kirken 

-  Jeg  har  ofte  sagt,  at  man 
ikke  skal  have  ondt  af  mig 
eller  andre  kirkeledere, 
fordi  man  får  en  masse  til- 
bage igen  ved  at  tjene.  Jeg 
opfatter  det  som  en  naturlig 
konsekvens  af  de  pagter,  vi 
indgår  med  Vorherre,  at 
man  tjener,  hvor  man  bli- 
ver kaldet  og  der  gør  sit 
bedste. 


Richardt  Andersen,  stavspræsident  i  Københavns  Stav  1983-1992. 


Tak  for  10  gode  år 


Det  er  både  lidt  vemo- 
digt, men  samtidig 
også  lidt  befriende  at  blive 
afløst  som  stavspræsident, 
udtaler  Richardt  Andersen, 
der  den  11.  oktober  1992 
blev  afløst  efter  9  år  og  4 
måneder  som  præsident  for 
Københavns  Stav. 

-  Men  alle  de  venlige 
tilkendegivelser  i  forbin- 
delse med  min  afløsning 
har  gjort  det  let  at  gå,  for 
det  er  da  en  omvæltning, 
og  det  vil  jeg  gerne  sige 
pænt  tak  for.  Nu  er  det  jo 
altid  dejligt  at  arbejde  i  Kir- 
ken, for  man  bliver  jo  vel- 
signet for  sin  indsats,  og  jeg 
har  været  privilegeret  ved 
altid  at  være  omgivet  af  ar- 
bejdsvillige  medlemmer. 


Stigende  tilstedeværelse 

-  Københavns  Stav  funge- 
rer på  mange  områder  på  et 
pænt  niveau,  og  det  er  na- 
turligvis resultatet  af  mange 
års  fornuftigt  arbejde  fra 
mange  søskendes  side,  og 
her  vil  jeg  også  gerne  give 
mine  forgængere,  Johan 
Benthin  og  Henning  K. 
Frederiksen,  en  del  af  æren. 
Især  Henning  Frederiksen 
er  en  stor  organisatorisk  ka- 
pacitet, der  fik  sat  meget  på 
plads.  Det  kan  jeg  lettere  se 
i  dag,  hvor  jeg  selv  har  prø- 
vet at  være  stavspræsident, 
end  da  jeg  lige  blev  kaldet. 

-  Der  er  i  Danmark  en 
stor  villighed  til  at  tjene  på 
mission,  og  det  ser  jeg  som 
et  udtryk  for,  at  vi  påtager 


Præsident  Johan  Koch  får  her  overdraget  de  verserende  sager. 

Richardt  Andersen  sammen  med  sine  to  rådgivere , 
Niels  Andersen,  til  højre,  og  Torben  Engbjerg. 


-  Et  åndeligt  højdepunkt 
for  mig  personligt  var  æld- 
ste Maxwells  besøg  ved  en 
stavskonference.  Det  var  en 
stor  glæde  at  lære  af  ham 
og  omgås  ham,  for  han  le- 
vede ved  den  lejlighed  vir- 
kelig både  i  ord  og  i  gerning 
op  til  sit  kald  som  apostel. 

-  Nu  glæder  jeg  mig  til 
at  bruge  mere  tid  sammen 
med  min  kone  og  mine 
børn.  Helmi  og  børnene  er 
nok  dem,  der  har  ydet  det 
største  offer  i  forbindelse 


med  mine  kaldelser,  for  de 
har  altid  bakket  mig  op. 
Især  de  store  børn  har  påta- 
get sig  ekstra  opgaver  for  at 
give  mig  frihed,  og  nu  hå- 
ber jeg,  at  jeg  kan  give  bør- 
nene og  Helmi  den  tid,  de 
har  krav  på,  slutter  bror  Ri- 
chardt Andersen  fra  Alle- 
rød Ward. 

Richardt  Andersen  er  46 
år  og  vicepolitikommisær 
ved  Københavns  Politi.  □ 

Sv  Aage  Andersen 


Mormon 
viceambassadør 
for  Kroatien 


-  Kresimir  Cosic,  en  for- 
henværende basketball- 
spiller ved  Brigham  Young 
Universitet  og  tidligere 
spiller  på  Jugoslaviens 
olympiske  basketballhold, 
er  blevet  udnævnt  til  vice- 
ambassadør i  USA  for  den 


nyligt  oprettede  uafhængige 
stat,  Kroatien.  Broder  Cosic 
blev  medlem  af  Kirken, 
mens  han  var  på  BYU.  Han 
blev  sendt  til  Washington 
på  grund  af  sit  kendskab  til 
USA.  □ 


Kirken  hjælper 
Red  Barnet 


I slutningen  af  september 
henvendte  Red  Barnet 
sig  til  Kirkens  informations- 
tjeneste for  at  høre,  om  Kir- 
kens medlemmer  kunne  bi- 
stå Red  Barnet  ved  en  ind- 
samling i  Scala  i  Køben- 
havn til  fordel  for  børn  i 
det  tidligere  Jugoslavien. 

Der  deltog  tyve  medlem- 
mer i  indsamlingen,  som 
strakte  sig  fra  den  3.  okto- 
ber til  den  10.  oktober 
1992.  Alle  de  medlemmer, 
informationstjenesten  hen- 
vendte sig  til,  modtog  opga- 
ven med  stor  begejstring. 

-  Det  var  dejligt  at  få 
lov  til  at  gøre  noget  aktivt 
for  at  hjælpe  andre. 

Det  var  sikkert  den  be- 
mærkning, man  hørte  mest, 
når  indsamlerne  efter  en  to 
til  tre  timers  indsamling 
blev  afløst. 


Ikke  sidste  gang 

Der  deltog  medlemmer  i 
alle  aldersklasser.  Selv 
gamle  søster  Else  Nielsen 
fra  Københavns  3.  ward  var 
med.  Den  mest  begejstrede 
indsamler  var  formentlig 
førsterådgiver  i  Københavns 
1.  ward  Michael  Olsen,  der 
med  sin  smittende  entu- 
siasme fik  folk  til  at  betale 
med  et  smil. 

I  alt  indsamlede  Kirkens 
medlemmer  16.629,50  kr. 
Det  imponerede  Red  Bar- 
net-folkene, der  forestod 
indsamlingen,  i  en  sådan 
grad,  at  det  sikkert  ikke  er 
sidste  gang,  Red  Barnet 
henvender  sig  til  os.  □ 

Carsten  Gram 


Indsamling  i  Scala 


Den  3.  oktober  åbnede  Ritt  Bjerre- 
gaard Red  Barnets  indsamling  til 
fordel  for  børnene  i  det  tidligere 
Jugoslavien.  Overskuddet  fra  den 
store  indsamlingskiste  midt  i  Scala 
og  fra  indsamlingsbøsser  i  samtlige 
butikker  går  ubeskåret  til  børnene  i 


det  tidligere  Jugoslavien.  Ved  siden 
af  indsamlingen  har  Red  Barnet  en 
udstilling,  som  giver  et  generelt  ind- 
tryk af,  hvor  Red  Barnet  arbejder. 
Indsamling  sluttede  10.  oktober  og 
gav  30.000  kr,  bl.a.  fordi  mormo- 
nerne hjalp  med  at  samle  ind. 


Kirkens  deltagelse  i  indsamlingen  blev  omtalt  både  i  pressen  og  i 
Red  Barnets  eget  blad  (TD-foto). 

Vi  er  til  for  jer 


Da  Norden  sammen- 
føjedes med  De  Briti- 
ske Øer  i  maj  sidste  år,  fik 
området  navnet  Europa 
Nord.  Det  er  en  meget  posi- 
tiv udvikling,  siger  præsi- 
dent Jeffrey  R.  Holland  og 
hans  rådgivere,  som  regel- 
mæssigt besøger  de  nordi- 
ske lande  for  at  uddanne, 
inspirere  og  opbygge  samar- 
bejdet. 

-  Vi  ønsker,  at  I  skal  vide, 
at  vi  er  meget  glade  for,  at 
Norden  er  kommet  til  at 


tilhøre  vort  område.  Vi  hå- 
ber, at  vi  alle  kan  føle  sam- 
hørigheden, sagde  præsi- 
dent Holland,  da  Kirkenyt 
besøgte  Kirkens  kontor  i 
Solihull  lige  uden  for 
Birmingham  i  juli  måned. 

Fem  prioriteter 

På  spørgsmålet  om,  hvad 
områdepræsidentskabet  an- 
ser for  at  have  størst  betyd- 
ning for  os  i  Norden,  sva- 
rede præsident  Holland,  at 
man  arbejder  med  5  områ- 
der. 


1.  Personlig  fornyelse 

Områdepræsidentskabet 
ønsker,  at  alk  styrker  de 
pagter,  som  de  har  indgået, 
og  at  man  skaber  sig  mange 
åndelige  oplevelser. 
-  Vi  vil  af  denne  årsag 
lægge  fornyet  vægt  på 
nadvermødet.  Det  skal 
være  veltilrettelagt  og  godt 
forberedt.  Talerne  skal  gå 
ud  fra  skrifterne.  Det 
Aronske  Præstedømme  skal 
forstå  deres  rolle,  og  med- 
lemmerne skal  tænke  på 
den  betydning,  som  nadve- 


Områdepræsidentskabet  for 
det  Nordeuropæiske  område . 
Fra  venstre  ældste  Melchin, 
præsident  Holland  og  ældste 
Johnson.  (TD-foto). 


ren  har.  Når  åndeligheden 
øges  kommer  der  flere  til 
nadvermødet,  siger  præsi- 
dent Holland. 

2.  Omvendelse 

-  Storbritanien  og  Norden 
har  tidligere  bidraget  til 
Kirkens  historie,  og  vi  kom- 
mer igen!  siger  område- 
præsidentskabet. Der  findes 
meget  af  Israels  blod  i  vore 
lande,  og  vi  vil  komme  til 
at  se  stor  fremgang  i 
missioneringen. 

Ellers  taler  de  ikke  gerne 
om  antal  eller  statistikker, 
men  om  det  enkelte  men- 
neskes behov  for  at  høre 
evangeliet. 

3.  Send  de  unge  på 
mission 

-  Især  de  unge  mænd  og  så 
mange  unge  kvinder  som 
muligt.  Skaren  af  unge  på 
mission  vokser,  og  vi  vil 
fortsat  lægge  vægt  på 
denne  vigtige  form  for  tje- 
neste. En  mission  er  den 
bedste  forberedelse  til  at 
være  leder  i  fremtiden  og 
til  at  skabe  og  fastholde  en 
god  familie. 

4.  Ordinere  mænd  til 
præstedømmet 

-  Dåben  er  kun  begyndel- 
sen, siger  præsident  Hol- 
land. Præstedømmet  giver 
både  nøgler  og  velsignelser 
samt  muligheden  for,  at  en 
mand  kan  tage  sin  familie 
med  til  templet.  At  ordi- 
nere en  mand  til  det 
melkisedekske  præste- 
dømme er  at  styrke  hans 
stilling  som  familiens  over- 
hoved. 

5.  Lad  alle  veje  føre 
til  templet 

-  Tal  meget  om  pagterne  og 
indprent  templets  betyd- 
ning i  alles  bevidsthed, 
opfordrer  områdepræsident' 
skabet.  For  det  vigtigste,  et 
menneske  kan  gøre,  er  at 
komme  til  Herrens  hus.  Vi 
ser  mennesker,  som  kom- 
mer der  for  første  gang  og 
som  bliver  ved  med  at 
komme. 

Krævende,  men 
opbyggende  arbejde 

Det  bliver  til  mange  møder 
og  rejser  for  en  general- 
autoritet i  Kirken.  Hver 
weekend  i  tidsrummet  fra 
august  til  juni  besøger  de  en 
stavskonference  et  eller  an- 
det sted  i  området.  De  ple- 
jer desuden  at  rejse  rundt  i 
missionerne  to  gange  om 


året  og  deltage  i  så  mange 
lederskabsmøder  som  mu- 
ligt. 

-  Sidste  år  deltog  vi  i  21 
lederskabsmøder  og  to 
seminarer  for  missions- 
præsidenter,  fortæller 
præsident  Holland.  Vore 
hustruer,  som  er  repræsen- 
tanter for  hjælpeorganisa- 
tionernes hovedbestyrelser, 
rejste  denne  sommer  lige- 
ledes rundt  for  at  uddanne 
lederne.  De  følger  også  med 
på  rundturene  i  missioner- 
ne, og  så  ofte  som  det  er 
muligt  i  andre  sammen- 
hænge. To  gange  om  året 
rejser  områdepræsident- 
skabet til  Salt  Lake  City  for 
at  deltage  i  generalkonfe- 
rencerne. Her  bliver  de 
undervist,  hvorpå  de  under- 
viser lederne  i  området  bag- 
efter. 


Brødrene  i  områdepræsi- 
dentskabet fastholder,  at 
deres  kaldelser  er  fyldt  med 
rige  velsignelser.  Arbejdet 
er  fyldt  med  åndelige  ople- 
velser, og  de  får  muligheder 
for  at  høre  mange  vidnes- 
byrd ved  møder  og  under 
interview.  Der  findes  helt 
klart  opgaver,  som  ikke  er 
lige  behagelige,  når  man 
skal  sørge  for  orden  i  Guds 
hus,  men  selv  disse  opgaver 
har  en  åndelig  beskaffen- 
hed. 

På  ubestemt  tid 

En  generalautoritet,  som 
kaldes  til  at  tjene  i  et 
områdepræsidentskab,  ved 
ikke  hvor  længe  kaldet  va- 
rer. Selv  om  det  som  regel 
drejer  sig  om  tre  år,  kan  det 
som  i  ældste  Melchins  til- 
fælde blive  kortere.  Han 
virker  nu  i  område- 
præsidentskabet for  Nord- 
amerika Sydøst-området. 
Han  er  blevet  afløst  af  æld- 
ste Hugh  W.  Pinnock. 
Brødrene  skal  ofte  flytte  fra 
land  til  land,  og  i  denne 
proces  forsøger  familien  at 
tilpasse  sig  på  bedste  vis. 
Ældste  Johnson,  som  i  øje- 
blikket er  den  eneste 
engelskfødte  general- 
autoritet, har  overladt  sin 
forretning  i  Norwich  på 
Englands  østkyst  til  sin  søn. 
Ved  Kirkenyts  besøg  havde 
præsident  Holland  netop 
sagt  farvel  til  sin  yngste 
søn,  som  skulle  på  mission. 
Private  hobbys  skal  der  også 
være  tid  til,  selv  om  det 
kniber  med  tiden.  Præsi- 
dent Holland  bruger  gerne 
tid  om  aftenen  til  at  skrive 
en  bog.  Præsident  Melchin 
holder  af  at  fiske,  og  præsi- 
dent Johnson,  som  var  fod- 
boldspiller i  sin  ungdom, 
synger  og  spiller  guitar. 
Selv  om  ingen  i  område- 
præsidentskabet for  Europa 
Nord  ved,  hvor  længe  de 
kommer  til  at  virke  her,  så 
elsker  de  arbejdet  og  de 
lande,  som  de  har  ansvar 
for.  □ 

Birgitta  Strandberg 


Så  er 

tiden  inde! 

Forspild  ikke  din  chance 
for  at  få  direkte  adgang 
til  profetens  og  apostlenes 
budskaber  -  forny  dit  abon- 
nement på  Stjernen. 

Det  Første  Præsident- 
skab har  i  et  instruktions- 
brev  bedt  biskopper  og 
grenspræsidenter  sørge  for, 
at  alle  medlemmer  bliver 
kontaktet  af  kampagne- 
assistenter, der  er  korttids- 
kaldede  specielt  med  hen- 
blik på  at  bistå  wardets  eller 
grenens  stjerne  repræsen- 
tant med  at  forny  abonne- 
menterne hos  Stjernens 
abonnenter. 

Det  er  ligeledes  område- 
præsidentskabets håb,  at 
mange  flere  vil  begynde  at 
holde  Stjernen.  Det  vil 
have  stor  effekt  på  den  på- 
gældende menigheds 
vækst.  Det  er  derfor  også 
tanken,  at  de  specielt-kal- 
dede  kampagneassistenter 
skal  besøge  dem  i  wardet 
eller  grenen,  der  endnu 
ikke  har  holdt  Stjernen  og 
motivere  dem  til  at  holde 
den  i  fremtiden. 

Vi  beder  alle  vores  trofa- 
ste abonnenter  have  80  kr. 
klar,  når  kampagneassi- 
stenterne kommer  på  besøg. 
Skulle  mod  forventning  et 
eller  andet  være  glippet,  og 
du  endnu  ikke  midt  i  de- 
cember er  blevet  besøgt  af 
stj  ernerepræsentantens 
kampagneassistenter,  så  tag 
venligst  kontakt  til  wardets 
eller  grenens  stjernerepræ- 
sentant eller  eventuelt  bi- 
skop eller  grenspræsident 
for  at  få  fornyet  dit  abonne- 
ment hurtigst  muligt. 

Du  kan  også  indbetale 
80  kr.  på  giro  3120988  til 
Nordisk 

Distributions  Center 
Smedevangen  9 
3540  Lynge.  □ 

Carsten  Gram 

Racemæssige  spændinger 
-  hvad  kan  jeg  gøre? 


Kirke-  og  samfundsledere, 
som  har  været  involveret  i 
de  racemæssige  problemer 
i  Los  Angeles-området,  gi- 
ver  følgende  råd  til,  hvor- 
dan man  kan  undgå  den 
slags  problemer. 

Forberedelse  - 

Tal  om  det.  Drøft  åbent  de 
racemæssige  eller  andre 
spændinger  mellem  befolk- 
ningsgrupper med  forældre, 
lærere,  ledere  i  Kirken  og 
venner.  Drag  fordel  af  den 
mulighed,  der  gives  i  skolen 
eller  kirken  for  at  drøfte, 
hvad  der  sker,  og  hvordan 
man  kan  undgå  en  negativ 
opførsel.  Hvis  der  ikke  gives 
mulighed  for  det,  så  foreslå 
dine  lærere  eller  ledere,  at 
der  bliver  givet  jer  en  mu- 
lighed herfor. 

Bed.  Bed  vor  himmelske 
Fader  om  hjælp  til  at  lette 
de  racemæssige  spændinger 
i  almindelighed  og  om 
hjælp,  hvis  du  oplever  den 
slags  problemer.  Mormons 
Bog  indeholder  mange  be- 
retninger om,  hvordan  bøn 
har  hjulpet  mennesker  til  at 
komme  bedre  ud  af  det  med 
hinanden. 

Udvid  din  kulturelle  hori- 
sont. Lær  noget  i  skolen  el- 
ler Kirken  om  andre  kultu- 
rer, prøv  at  spise  mad  fra  en 
anden  kultur,  og  skab  dig 
venner  blandt  mennesker 
fra  andre  kulturer.  Vi  tror  af 
og  til,  at  hvis  et  menneske 
er  forskelligt  fra  os,  at  det  så 
er  svært  at  være  venner. 
Men  din  verden  kan  foran- 
dres, når  du  ser  den  gennem 
andres  øjne.  Vi  er  alle  vor 
himmelske  Faders  børn  -og 
det  er  en  god  ting  at  have 
fælles. 

Involvér  dig  i  samfundet. 
Skriv  til  folketingsmedlem- 


merne og  foreslå  love,  som 
kan  modvirke  racemæssige 
spændinger.  Skriv  til  men- 
nesker, som  har  et  offentlig 
ansvar.  Gør  dig  rede  til  selv 
at  stille  op  en  dag  og  vær 
selv  et  eksempel  på  evange- 
liets principper  i  form  af 
familieværdier,  kærlighed, 
barmhjertighed  og  forstå- 
else. Mange  sidste  dages 
hellige  har  oplevet  at  være 
udsat  for  fordomme  ved  at 
være  medlemmer  af  Kirken. 
Brug  disse  erfaringer  til  selv 
at  udvikle  barmhjertighed 
og  til  at  hjælpe  andre. 


Husk  de  to  største  bud. 
Racemæssige  problemer 
kunne  undgås,  hvis  alle 
mennesker  ville  huske  at 
»elske  Herren  din  Gud«  og 
»elske  din  næste  som  dig 
selv«  (se  Mat.  22:37-39). 

Når  du  står  ansigt  til  an- 
sigt med  racemæssige 
spændinger  - 

Lyt.  Følg  ethvert  råd  du  får 
fra  dem,  som  besidder  den 
rette  myndighed.  Gør  hvad 
dine  forældre,  dine  ledere 
eller  politiet  siger  til  dig. 
Lyt  også  for  at  forstå  andres 


frustrationer.  Det  at  være 
en  god  lytter  kan  af  og  til 
hjælpe  andre  med  at 
komme  af  med  nogle  meget 
stærke  følelser  og  være  med 
til  at  forhindre  vold  eller 
anden  irrationel  opførsel. 

Hold  dig  borte  fra  volden. 
Selv  om  man  ikke  deltager 
i  volden,  så  kan  blot  det  at 
være  tilskuer  være  med  til 
at  fremme  volden.  Undgå 
mennesker  eller  omgivelser, 
som  er  med  til  at  fremme 
vold.  Hvis  du  ved,  at  en  el- 
ler anden  overvejer  at 
bruge  vold,  så  råd  dem  til  at 
prøve  på  en  anden  måde  — 
som  f.  eks.  at  aflede  vreden 
ved  at  bruge  energien  på  en 
fysisk  aktivitet,  råd  dem  til 
at  tale  med  én,  som  de  sto- 
ler på  eller  til  midlertidigt 
at  skifte  opholdssted. 

Vær  selv  del  af  løsningen. 
Hvis  katastrofen  rammer  i 
dit  eget  område,  så  brug 
muligheden  for  at  tjene  dit 
lokalsamfund  med  at  rydde 
op  og  hjælpe  mennesker  i 
nød.  Mange  af  Kirkens 
medlemmer  hjalp  efter 
optøjerne  i  Los  Angeles  ved 
at  komme  med  mad,  tøj, 
tæpper  og  andre  fornøden- 
heder samt  ved  at  hjælpe 
med  til  gøre  rent  og  genop- 
bygge. 

Hvad  en  familie  gjorde 

Familien  Turley  fra  Los 
Angeles  Californien  Stav 
følte,  at  de  måtte  tage  del  i 
løsningen  af  deres  områdes 
racemæssige  spændinger. 
De  besluttede  som  familie 
at  hjælpe  med  til  at  gøre 
rent  endnu  mens  asken  sta- 
dig røg.  De  var  i  de  værst 
ramte  områder  ikke  blot 
med  til  skovle  og  gøre  rent, 
men  de  var  også  med  til  at 
bygge  bro.  □ 

New  Era 

40  unge  hjælper  Røde  Kors 


Ved  Superlørdagen  i 
Københavns  Stav  i 
september  måned  hjalp  Jesu 
Kristi  Kirke  af  Sidste  Dages 
Hellige  Røde  Kors  i  forbin- 
delse med  en  indsamling  til 
fordel  for  Somalia. 

Da  biskoprådets 
ungdomskomité  i  Allerød 
Ward  skulle  planlægge, 
hvordan  stavens  super- 
lørdag skulle  løbe  af  stabe- 
len i  wardet,  blev  man 
enige  om  en  indsamling  til 
fordel  for  Somalia. 

UM-præsidenten,  Aksel 
Bendeke  og  UP-præsident- 
inden  Tuula  Jensen-Bech 
gik  sammen  med  wardets 
unge  i  gang  med  det  prakti- 
ske. Man  henvendte  sig  til 
Røde  Kors,  som  gerne  ville 
tage  imod  tilbuddet.  Og  for 
at  alt  kunne  gå  rigtigt  til, 
måtte  man  også  indhente 
en  polititilladelse. 

Og  så  kom  den  spæn- 
dende dag,  hvordan  ville 
det  gå  lørdag  den  27.  sep- 
tember? 

Ved  middagstid  mødte 
40  unge  op  og  fik  udleveret 
Røde  Kors-indsamlings- 


bøsser. De  fik  at  vide,  hvor 
de  skulle  gå,  og  hvad  de 
skulle  sige.  Man  gik  så  i 
gang,  og  i  løbet  af  3  timer 
blev  mange  husstande  i  Al- 
lerød og  Lynge  besøgt. 

Godt  modtaget 

Nicolei  Krebs  og  Martin 
Nielsen,  begge  fra  Køben- 
havns 2.  ward  gik  ud  sam- 
men. 

-  Folk  var  venlige.  Vi 
blev  godt  modtaget.  Nogen 
havde  allerede  betalt  via 
giro,  men  der  var  mange 
som  gav.  Det  kunne  være 
sjovt  at  gøre  det  igen,  siger 
Nicolai. 

Rachel  Larsen  fra  Kø- 
benhavns 2.  ward  og 
Carina  Bartens  fra  Helsin- 
gør Gren  havde  fået  til  op- 
gave at  gå  på  hovedgaden  i 
Allerød: 

-  Der  var  mange,  der 
sagde  nej,  men  der  var  også 
en  del,  der  gav,  sagde 
Rachel  Larsen. 

-  Det  krævede  også  lidt 
mod.  Der  var  en,  som 
spurgte  os,  om  vi  ikke  ville 
spørge  ham,  det  var  sjovt. 


Vi  har  ømme  ben,  men  det 
stopper  os  nok  ikke  fra  at 
danse  her  til  festen  i  kirken 
i  aften,  sagde  Carina  Bart- 


ens me 


d  et  s 


sma 


Rachel  og  Carina  samlede  ind 
på  hovedgaden  i  Allerød. 
(TD-foto). 


Efter  den  meget  flotte  indsam- 
ling til  gavn  for  Røde  Kors. 
Souschef  i  Røde  Kors  Troels 
Mikkelsen  får  overrakt  den 
store  check.  (TD-foto) . 


11.530,25  kroner 
på  3  timer 

Fra  Røde  Kors  side  kom 
Troels  Mikkelsen,  som  er 
souschef  i  Røde  Kors  inter- 
nationale afdeling.  Og  det 
blev  derfor  også  Troels  Mik- 
kelsen, som  fik  lov  til  at 
tage  imod  den  meget  store 
check,  som  kom  til  at  lyde 
på  11.530,25  kr,  for  3  ti- 
mers indsamling. 

-  Jeg  vil  gerne  rette  en 
varm  tak  til  jer  unge,  sagde 
Troels  Mikkelsen  ved  over- 
rækkelsen. Det  har  været 
en  utrolig  varmende  ople- 
velse. Nytter  det  så  noget, 
spørger  mange.  Det  nytter, 
for  vi  har  en  global  med- 
menneskelig forpligtelse. 
Fællesindsamlingen  har  al- 
lerede indsamlet  24  millio- 
ner, og  det  er  lokale  initia- 
tiver som  dette,  der  har 
skabt  grundlag,  for  det,  som 
er  blevet  indsamlet. 

-  Vi  er  meget  taknem- 
melige for  jeres  indsats, 
sluttede  Troels  Mikkelsen 
fra  Røde  Kors  med  at  sige 
til  de  unge.  □ 

Flemming  Bo  Pedersen 

Undervisningsminister 
Bertel  Haarder 
inviteret  til  Salt  Lake  City 


Undervisningsminister  Bertel  Haarder  sammen  med  sin  hustru  Birgitte  og  søster  Anne  Nysom  fra  Aarhus'  stav. 
Anne  viste  undervisningsministeren  rundt  på  Tempelpladsen.  (TD-foto) . 


Brigham  Young  Univer- 
sitet  fik  i  september 
måned  besøg  af  undervis- 
ningsminister Bertel 
Haarder,  der  sammen  med 
sin  hustru  Birgitte  Haarder 
var  blevet  inviteret  til 
Utah.  Besøget  var  en  udlø- 
ber af  BYUs  samarbejde 
med  Københavns  Universi- 

o 

tet  og  Århus  Universitet, 
som  Kirkenyt  fortalte  om  i 
april-nummeret  i  år. 


Mødte  Utahs  guvernør 

Undervisningsministerens 
besøg  indeholdt  et  rundtur 
på  Tempelpladsen,  overvæ- 
relse af  »Musik  og  Det 
Talte  Ord«,  samt  en  rund- 
visning på  Tempelpladsen 
af  bl.a.  søster  Anne  Nysom, 
der  er  udsendt  fra  Aarhus' 
Stav,  og  tjener  som  guide 
på  Tempelpladsen. 

Efter  morgenmad  sam- 
men med  forretningsfolk  fra 


Salt  Lake  City  mødte  un- 
dervisningsminister Bertel 
Haarder  Utahs  guvernør, 
Norman  Bangerter  samt 
Rolfe  Keer,  som  er  ansvarlig 
for  den  højeregående  ud- 
dannelse i  Utah. 

Besøg  i  Kirkens 
hovedsæde 

Samme  dag  besøgte  Bertel 
Haarder  Kirkens  hoved- 
sæde, hvor  ældste  M. 


Russell  Ballard,  der  er  med- 
lem af  De  Tolvs  Kvorum 
modtog  ministeren. 

Den  næste  morgen  be- 
søgte Bertel  Haarder 
WordPerfects  hovedsæde, 
som  også  ligger  i  Provo. 
WordPerfect  er  et  edb- 
firma,  som  producerer  edb- 
programmer,  som  sælges 
over  hele  verden.  Det  er 
udviklet  i  Utah  af  medlem- 
mer af  Kirken  og  var  derfor 

et  naturligt  stop  på  under- 
visningsminister Haarders 
besøg  på  BYU. 

Derefter  kom  tiden  til 
besøget  på  BYU,  som 
strakte  sig  over  to  dage. 
Undervisningsministeren 
mødtes  først  med  universi- 
tetets ledelse  og  professorer. 

Talte  til  studerende 
på  BYU 

Bertel  Haarder  fik  også  mu- 
lighed for  at  tale  til  lærere 
og  studerende  ved  BYU, 
men  inden  da  havde  en 
gruppe  bestående  af  danske 
studerende  og  hjemvendte 
missionærer  sunget  »Der  er 
et  yndigt  land«  for  ministe- 
ren. 

I  sin  tale  berørte  Bertel 
Haarder  aktuelle  emner  og 
sagde: 

-  Efter  min  mening  har 
Danmark  mange  gode  vær- 
dier og  traditioner,  og  at 
kunne  dele  dem  med  ver- 
den er  af  stort  betydning. 
Det  er  bemærkelsesværdigt, 
at  et  lille  land  med  kun  fem 
millioner  indbyggere  har 


kunnet  bevare  sin  uafhæn- 
gighed på  trods  af  den  usta- 
bilitet, som  har  hærget 
Europa  de  sidste  200  år. 

-  Det  gavner  ikke  blot 
de  danske  studerende  her, 
men  endnu  mere  de  ameri- 
kanske studerende,  at  den 
danske  undervisningsmini- 
ster har  mulighed  for  at  tale 
her  på  BYU.  Det  er  godt  at 
få  indsigt  gennem  en 
fremmeds  øjne,  som  til  dag- 
lig er  med  til  at  admini- 
strere og  bevare  demokra- 
tiet i  en  anden  uafhængig 
nation,  fortsatte  Bertel 
Haarder. 

-  Ved  at  invitere  talere 
fra  udlandet,  får  BYU  kend- 
skab til  verden  uden  for 
USAs  grænser,  hvilket  jeg 
mener  er  meget  vigtigt,  ef- 
tersom den  almindelige 
tendens  i  USA  er  at 
glemme,  at  USA  på  trods  af 
sin  størrelse,  er  en  del  af 
verdens  indbyrdes  samhø- 
righed, sluttede  Bertel 
Haarder  med  at  sige  til  stu- 
derende og  lærerkræfterne 
ved  BYU. 


Undervisningsministeren  overværede  et  program  af  Musik  og  det 
talte  ord  i  Tabernaklet.  (TD-foto). 


Mødte  unge  danske 

Ministeren  besøgte  derefter 
BYUs  landbrugsinstitut  og 
farm,  og  besøget  på  BYU 
afsluttedes  med  en  middag, 
hvor  seks  af  BYUs  otte  dan- 
ske studerende  deltog.  Det 
var  April  Birk,  Henriette 
Christoffersen,  Karina  Ras- 
mussen, Vibeke  Engell 
Rhod,  Majbritt  van  de 
Weerd  samt  Marlene 
Sverke.  Bertel  Haarder 
havde  her  mulighed  for  at 


lytte  og  tale  med  de  danske 
studerende  om  deres  ophold 
på  BYU  og  om  deres  ind- 
tryk af  det  amerikanske 
system.  Undervisningsmini- 
ster Bertel  Haarder  sluttede 
med  at  konkludere,  at  BYU 
er  et  internationalt,  åbent 
og  behageligt  universitet 
med  gode  principper,  ide- 
aler og  et  venligt  ansigt  til 
hele  omverden,  hvad  man 
kun  kan  beundre  meget.  □ 

Flemming  Bo  Pedersen 


Bertel  og  Birgitte  Haarder  sammen  med  ældste  Ballard  fra  De  Tolv  Apostles  Råd  og  ældste  Henry  B.  Eyring.  (TD-foto) . 

Glædelig  jul  og  godt  nytår 
til  de  udsendte  missionærer 

Kirkenyt  ønsker  alle  fuldtidsmissionærer  udsendt  fra  Aarhus'  og  Københavns  stave 

en  glædelig  jul  samt  et  succesrigt  og  velsignet  nytår. 


Københavns  Stav: 


Morten  Stenholm  Koch 
Calgary  Mission 


Jørn  Borup-Andersen 
Pennsylvania  Mission 


hh 


Brian  Hall 
London  Mission 


Inga  Wernet  Rasmussen 
Birmingham  Mission 


Peter  Kenneth  Als  Anderson 
Bristol  Mission 


Martin  Reiner  Hansen 
Leeds  Mission 


Helle  Juhl  Jensen 
Bristol  Mission 


Jette  Vibeke  Jeppesen 
Leeds  Mission 


John  Enok  Mandrup  Madsen 
Provo  Mission 


Lars  Stenholm  Paulsen 
Boise  Mission 


Jakob  Stenholm  Koch 
Pocatello  Mission 

Kbh.  fortsat: 


Mads  Peter  Knipschildt 
Manchester  Mission 


Daniel  Nørrung 
London  Mission 


Charlotte  Kristensen 
Berlin  Mission 


Inge  Jensen 
Diisseldorf  Mission 


Bjarne  Vestbø 
Dublin  Mission 


David  Andersen 
Coventry  Mission 


Thomas  Klitgaard 
Den  danske  Mission 


Lars  Holmboe 
Manchester  Mission 


Aarhus  Stav: 


Thomas  Willemann 
Bordeaux  Mission 


Maj -Britt  Andersen 
Leeds  Mission 


Dennis  van  de  Weerd 
Vancouver  Mission 


Wmmmf 

Flemming  Trap 
London  South  Mission 


Niels  Ejner  Nielsen 
Salt  Lake  City  Mission 


Mikkel  Vestergaard  Poulsen 
Dresden  Mission 


Anne  Nysom 
Tempelpladsen,  Salt  Lake  City 

Kirken  sender  hjælp 

Kirken  har  netop  seruit  500.000  kg  fødevarer  til  Somalia. 
(Foto:  LM). 


Kirken  har  sendt  om- 
kring 500.000  kg  føde- 
varer som  hjælpe  til  Soma- 
lia og  andre  tørkeramte 
lande  i  Afrika.  Fødevarerne 
og  materialerne  er  købt  for 
frivillige  kontantbidrag  og 
naturalieydelser  fra  kirke- 
medlemmer over  hele  ver- 
den. 

Desuden  vil  Kirken  fi- 
nansiere flere  vand-  og 
landbrugsprojekter,  sagde 
ledere  fra  afdelingen  for  hu- 
manitær hjælp,  en  del  af 
Kirkens  velfærdsafdeling. 


Kanaliseringen  af  føde- 
varer og  materialer  til  de 
afrikanske  lande  gennem 
udvalgte  hjælpeorganisatio- 
ner har  fundet  sted  siden 
juni  1992,  hvor  en  ansøg- 
ning fra  Kirkens  område- 
præsidentskab i  Afrika  blev 
godkendt. 

Fødevarerne  består 
hovedsageligt  af  tørmælk, 
hvedemel,  majsmel  og  bøn- 
ner. Fødevarerne  er  bereg- 
net som  supplement  til 
underernærede  børn  op  til 
5  år,  ammende  mødre  og 


gravide  kvinder.  Det  anslås, 
at  fødevarerne,  der  ydes  af 
Kirken,  vil  være  tilstrække- 
lig som  supplement  og  be- 
handling til  omkring 
13.000  børn  i  tre  måneder. 

Alle  fødevarerne,  som 
afsendes,  er  fremstillet  og 
pakket  til  umiddelbar  brug. 
Det  bliver  uddelt  ti  forskel- 
lige steder. 

Der  sørges  også  for  medi- 
cinsk udstyr,  et  køretøj  til 
udbringning,  sæbeproduk- 
ter og  80.000  kg  tøj. 


Kirken  uddeler  sin  hjælp 
via  hjælpeorganisationer, 
deriblandt  Interaid  Interna- 
tional i  det  nordøstlige 
Kenya,  hvor  hundred- 
tusinder af  flygtninge  fra 
Somalia  befinder  sig;  gen- 
nem Red  Barnet  USA  i 
Mozambique  og  Zimbabwe, 
samt  gennem  National 
Council  of  Negro  Women 
(USA)  i  Zimbabwe.  □ 

forsyninger  til  Somalia  omfatter  også  medicinsk  udstyr,  et  køretøj  og  80.000  kg  tøj.  (Foto:  LM) . 

Afløst  som  regional  informationschef 


Jens  Kristoffersen  på  besøg  hos  Bibelselskabet  i  forbindelse  med  nyoversættelsen  af  den  danske 
Bibel.  (TD-foto). 


I forbindelse  med  stavs- 
konferencen  i  Køben- 
havns Stav  den  1 1 .  oktober 
1992  blev  br.  Jens 
Kristoffersen  fra  Køben- 
havns 4.  ward  kaldet  som 
førsterådgiver  i  det  nye 
stavspræsidentskab  i  Kø- 
benhavns Stav.  Samtidig 
blev  Jens  Kristoffersen  af- 
løst fra  kaldelsen  som  infor- 
mationschef for  den  danske 
region. 

Br.  Jens  Kristoffersen  har 
virket  som  den  danske 
regions  informationschef  i 
lidt  over  syv  år.  Han  afløste 
Jørgen  W.  Schmidt,  der  i  13 
år  virkede  utrætteligt  for  at 
udbrede  kendskabet  til  Kir- 
ken, og  som  grundlagde  in- 
formationstjenesten i  Dan- 
mark. 


I  1985,  da  Jens  Kristof- 
fersen blev  kaldet  som 
regionens  informationschef, 
udtalte  han  til  Stjernen,  at 
han  ville  arbejde  på  at  få 
udarbejdet  informationsma- 
teriale til  brug  i  skolerne. 

-  Jeg  arbejder  på  at  sam- 
mensætte et  undervisnings- 
materiale om  Kirken,  som 
kan  placeres  i  skolernes 
undervisningsbibliotek,  så 
lærerne  kan  anvende  det  og 
undervise  om  Kirken,  ud  fra 
Kirkens  eget  materiale. 

Da  br.  Jens  Kristoffersen 
fik  udgivet  dette  undervis- 
ningsmateriale, viste  det  sig 
at  blive  en  kæmpesucces. 
Hvert  år  sendes  der  i 
hundredevis  af 
informationssæt  ud  til  sko- 
ler landet  over. 


Jens  Kristoffersen  forærer  et 
eksemplar  af  Mormons  Bog  til 
videodistributøren  af  »Den 
lange  rejse«.  (TD-foto). 


En  anden  stor  opgave, 
som  Jens  Kristoffersen  på- 
lagde sig  selv,  var  at  op- 
bygge en  egentlig  informa- 
tions-organisation, der 
kunne  varetage  Kirkens 
kontakt  til  omverdenen. 

Inden  informationstje- 
nesten blev  en  stavs- 
kaldelse,  arbejdede  br. 
Kristoffersen  derfor  ihær- 
digt på  at  få  kaldet  infor- 
mationsfolk  i  alle  Kirkens 
menigheder  i  Danmark. 

—  Det  lykkedes  efterhån- 
den at  få  kaldet  informa- 
tionsfolk  en  række  steder, 
fortæller  br.  Jens  Kristoffer- 
sen. Og  der,  hvor  disse 
informationsfolk  virkede 
aktivt,  blev  Kirken  mere 
kendt  i  samfundet. 

-  Jeg  tror,  vi  vil  se  en 
stor  vækst  i  Kirken  i  de 
kommende  år.  Men  vi  vil 
være  nødt  til  at  satse  meget 
på  informationstjenesten 
for  at  få  vækst,  slutter  br. 
Jens  Kristoffersen,  der  nu  er 
travlt  optaget  med  at  sætte 
sig  ind  i  sin  nye  kaldelses 
ansvar. 

Den  ny  informationschef 
for  den  danske  region  er 
Carsten  Gram,  der  til  daglig 
kan  nås  på  tlf.  31  39  13  66. 
□ 

Red. 

Har  samlet  4  tons  tøj  til  Polen 


Ketty  og  Poul  Rasmussen  foran  de  4  tons  tøj,  de  har  samlet  ind  til  Polen.  (TD-foto) . 


Når  det  gælder  sam- 
fundstjeneste er  sø- 
ster Ketty  Rasmussen  og 
hendes  mand  Poul  Rasmus- 
sen fra  Rødby  på  Lolland  på 
det  nærmeste  professio- 
nelle. Ketty  blev  døbt  for 
34  år  siden  i  kirken  på 
Priorvej  i  København.  I  dag 
tilhører  søster  Ketty  Ras- 
mussen Nykøbing  Falster 
gren. 

-  Det  begyndte  med  at 
Henryka  Nissen,  der  er  po- 
lak og  som  arbejdede  på 
Rødby gaard,  en  dag  kom 
tilbage  efter  at  havde  været 
i  Polen,  fortæller  Poul  Ras- 
mussen. Henryka  havde  i 
Polen  talt  med  en  pleje- 
hjemsleder, der  havde  spugt 
om  hun  måske  kunne 
hjælpe  dem  med  at  skaffe 
materialer  til  plejehjemmet. 


Talte  med  borgmestre 

Tilbage  i  Danmark  kom 
Henryka  i  kontakt  med 
Poul  Rasmussen.  Poul  og 
Ketty  besluttede  sammen 
med  nogle  få  kolleger  at 
noget  måtte  gøres,  og  satte 
straks  en  indsamling  i  gang. 

—  Vi  har  haft  stor  glæde 
af  at  vi  har  været  fagligt  ak- 
tive, fortæller  søster  Ketty 
Rasmussen,  således  at  vi 
vidste  hvor  vi  skulle  hen- 
vende os.  Vi  har  f.eks.  haft 
møder  med  en  4-5  borgme- 
stre, som  har  skrevet  til  am- 
tet, for  at  vi  kunne  få  gam- 
melt udstyr  som  f.eks. 
hospitalssenge  og  andet  ud- 
styr. 

-  Desuden  har  vi  lavet 
løbesedler  og  skrevet  om- 
kring 50  ansøgninger  til 
fonde  og  benzinselskaber 


Ketty  og  Poul  Rasmussen  bor  i  Rødby  på  Lolland.  (TD-foto) . 


DECEMBER  1992 

14 


om  hjælp  til  transporten  til 
plejehjemmet  i  Kozarze  i 
det  østlige  Polen. 

Havde  ingen  kørestol 
i  5  år 

I  oktober  1991  kunne  den 
lille  private  indsamlings- 
komite drage  til  Polen. 
Ketty  og  Poul  Rasmussen 
var  sammen  med  to  andre 
fra  komiteen  i  Polen  med 
to  chauffører  stillet  til  rå- 
dighed af  Civilforsvaret  i 
Maribo,  der  ligesom  Civil- 
forsvaret i  Nakskov  lagde 
biler  til  helt  gratis. 

Efter  at  være  kommet  til 
Kozarze  sikrede  indsam- 
lingskomiteen sig,  at  de 
hjælpemidler,  der  skulle  an- 
dre steder  hen  end  til  pleje- 
hjemmet kom  i  de  rette 
hænder.  Blandt  andet  var 
de  med  ude  at  aflevere  to 
kørestole. 

-  Det  var  en  rørende  op- 
levelse. Den  ene  kørestol 
blev  afleveret  til  en  18-årig 
pige,  der  sad  i  en  lænestol, 


fordi  hendes  egen  kørestol 
var  brudt  sammen  for  4-5  år 
siden,  og  ikke  kunne  repa- 
reres. 

-  En  anden  kørestol  blev 
afleveret  til  en  76-årig 
mand,  der  havde  ligget  i 
sengen  i  seks  år,  fordi  han 
simpelthen  ikke  kunne  få 
en  kørestol. 


I  gang  igen 

Straks  efter  hjemkomsten 
gik  søster  Ketty  Rasmussen 
og  Poul  Rasmussen  og  re- 
sten af  indsamlingskomi- 
teen igang  igen  med  at 
samle  ind.  Inden  afrejsen 
fra  Kozarze  modtog  indsam- 
lingskomiteen en  liste  fra 
det  polske  amts  socialdirek- 


tør over  ting  man  ville  høre 
om,  der  kunne  skaffes. 

I  september  i  år  havde 
komiteen  samlet  omkring  4 
tons  børnetøj  sammen, 
samt  store  mængder  gamle 
hospitalssenge,  kørestole, 
madrasser  og  andet  hospi- 
talsudstyr. 

-  Børnetøjet  skal  bruges 
i  skolen  i  Chernowill,  for- 
tæller Ketty  Rasmussen. 
Der  har  brugt  6-8  timer 
hver  uge  på  at  reparere  og 
ordne  tøjet,  hvis  da  ikke 
hele  lørdagen  er  gået  med 
det.  □ 

Carsten  Gram 


Poul  Rasmussen  med  en  del 
af  det  store  lager  af  hjælpe- 
midler til  plejehjemmet  i 
Østpolen.  (TD-foto). 


Civilforsvaret  i  Maribo  har  velvilligst  stillet  et  loft  til  rådighed,  der  nu  er  fyldt  med  hopitalssenge,  kørestole.  (TD-foto). 

Tempelkalender  for  1 93 


Dato 

Uee 

Tildelt 

Januar 

1-6. 

Lukket 

7.-9. 

1 

Stockholm 

12.-16. 

2 

Oslo,  Norge-missionen 

10  73 

1 
J 

jneisinKi 

26.-30. 

4 

Goteborg 

Februar 

2.-6. 

5 

Aarhus 

9.-13. 

6 

Malmø 

16.-20. 

7 

København 

73  77 
LJ.'L  1 . 

o 
0 

Tampere 

Marts 

2.-6. 

9 

Stockholm 

9.-13. 

10 

Oslo 

16.-20. 

11 

Gavle  -  Dala,  Sundsvall, 

Skellefteå 

73  77 
LJ.'L  t . 

1  7 
1  Z 

Helsinki 

30.-31. 

13 

Gotpborp 

April 

1.-3. 

13 

Goteborg 

6.-10. 

14 

København 

13.-17. 

15 

Tampere,  Finland-missionen 

7n  ia 

10 

Stavanger,  Trondheim,  Tromso 

21.-30. 

17 

A  arbi  is 

Maj 

1. 

17 

Aarhus 

4-8. 

18 

Stockholm 

11.-15. 

19 

Helsinki 

18  77 
lo.-ZZ. 

L\J 

wslo 

25.-29. 

21 

Gotpborp 

Juni 

1.-5. 

22 

København 

8.-12. 

23 

Oulo,  Kuopio,  Piettarsaari 

24 

Lukket 

25 

Lukket 

7Q  3Pl 
Ly.'JV. 

7A 
LO 

Aarhus 

Juli 

1.-3. 

26 

Aarhus 

6.-10. 

27 

Tampere 

13.-17. 

28 

Oslo 

20.-24. 

29 

Helsinki 

27.-31. 

30 

Malmø 

August 

3.-7. 

31 

København 

10.-14. 

32 

Stavanger,  Trondheim,  Tromsø 

17.-21. 

33 

Goteborg 

24.-28. 

34 

Oulu,  Kuopio,  Pietarsaari 

31. 

35 

Gåvle-Dala,  Sundsvall, 

Skellefteå 

September 

1.-4. 

35 

Gåvle-Dala,  Sundsvall, 

Skellefteå 

7.-11. 

36 

Tampere 

14.-18. 

37 

Aarhus 

21.-25. 

38 

Stockholm 

28.-30. 

39 

Oslo 

T")atn 

Tildelt 

A.  HUL  1  L 

Oktober 

1.-2. 

39 

Oslo 

5.-9. 

40 

Helsinki 

12.-16. 

41 

Goteborg 

19.-23. 

42 

København 

26.-30. 

43 

Malmø 

November 

2.-6. 

44 

Tampere,  Finland-missionen 

9.-13. 

45 

Aarhus 

16.-20. 

46 

Stockholm,  Sverige-missionen 

23.-27. 

47 

Oslo,  Norge-missionen 

30. 

48 

Helsinki 

December 

1.-4. 

48 

Helsinki 

7.-11. 

49 

København 

14.-18. 

50 

Stockholm,  Goteborg 

51 

Lukket 

52 

Lukket 

Templet  håber  at  så  mange  som  muligt  vil  komme  i  løbet  af 
1993.  (TD-foto). 

Mongoliet  beder  Kirken 
om  hjælp 


Seks  missionærpar  er 
inviteret  af  Mongoliets 
regering  for  at  styrke  den 
højere  uddannelse  i  landet. 

-  Det  vil  så  vidt  vi  ved 
være  de  første  missionærer, 
som  kommer  til  Mongoliet, 
siger  ældste  Monte  J. 
Brough,  som  er  medlem  af 
De  Halvfjerds  og  præsident 
for  Asien-området. 

-  De  tager  til  Mongoliet 
som  missionærer,  og  det  vil 
være  dem  tilladt  at  under- 
vise andre  om  vores  tro  og 
at  holde  kirkemøder,  fort- 
sætter han. 

De  seks  ægtepar  er  ble- 
vet udvalgt  på  grund  af  de- 
res erfaring  og  uddannelse, 
og  de  vil  hjælpe  regeringen 
og  lederne  af  nationens  fem 
universiteter  og  andre  insti- 
tutioner med  at  udvikle  de- 
res uddannelsespolitik  og 
uddannelsesplanlægning 
samt  formulere  læseplaner. 

Den  mongolske  regering 
har  søgt  Kirkens  hjælp  efter 
Sovjetunionens  fald,  hvil- 
ket har  efterladt  Mongoliet 
uden  de  mange  sammen- 
hænge, som  der  skal  til  for 


at  gennemføre  et  videre- 
gående uddannelsessystem. 

De  første  par  kom  til 
Mongoliet  den  16.  septem- 
ber, og  vil  opholde  sig  i 
Ulan  Bator,  som  er  landets 
hovedstad.  De  vil  arbejde 
under  ledelse  af  område- 
præsidentskabet. 

-  Disse  ægtepar  er  et 
vidunderligt  eksempel  på 


sidste  dages  hellige,  som 
ved  afslutningen  af  deres 
karriere  giver  18  måneder 
af  deres  liv  for  at  tjene 
menneskeheden.  Vi  er  tak- 
nemmelige for  dem  og  ville 
ønske,  at  mange  flere  med- 
lemmer var  villig  til  at  på- 
tage sig  den  slags  opgaver, 
slutter  ældste  Brough. 

Church  News 


De  seks  ægtepar  vil  komme  til  at  bistå 
med  at  opbygge  uddannelsessystemet  i 
Mongoliet. 


Nyt 
tempel  i 
England 


Planer  om  at  bygge 
endnu  et  tempel  i  Eng- 
land blev  offentliggjort  af 
præsident  Gordon  B. 
Hinckley  ved  genindvielsen 
af  templet  i  London. 

Præsident  Hinckley 
sagde,  at  det  nye  tempel 
skal  bygges  i  området  om- 
kring Preston  i  Lancashire, 
hvor  mormonmissionærer- 
ne døbte  de  første  britiske 
medlemmer  i  Ribblefloden  i 
1837.  Templet  vil  betjene 
medlemmer  i  20  stave  i 
Nordengland,  Skotland  og 
Irland.  Der  er  ikke  fastlagt 
et  byggetidspunkt  endnu. 

Den  første  af  10  gen- 
indvielsessessioner  for 
templet  i  London  begyndte 
søndag  den  18.  oktober 
1992.  Templet  blev  oprin- 
deligt indviet  for  34  år  si- 
den af  den  nu  afdøde  præsi- 
dent David  O.  McKay. 
Templet  har  været  lukket 
de  sidste  Hf 2  år  i  forbin- 
delse med  omfattende 
ombygninger.  □ 

1MN 


Udsigt  over  Ulan  Bator,  hvor 
missionærerne  skal  virke. 
(Foto:  LM). 

Mormon  forum 


Sådan  fejrer  vi  julen 


Jul  hjemme  hos  Herschel  og  Shirley  Pedersen.  (Foto:  SP) . 


Hvordan  vi  gjorde  det: 

Hver  jul  samles  familien 
Pedersen  til  juleaften.  Vi 
spiser  en  dejlig  julemiddag 
bestående  af  kalkun,  ham- 
burgerryg, kartofler,  sovs, 
sukkerkartofler  (yams),  gu- 
lerødder, majs,  grønærter, 
salat,  brød,  saft,  og  græskar, 
banan-,  citron-  og 
chokoladekager  som  des- 
sert. Bagefter  samles  vi  og 
hører  beretningen  om  Jesu 
Kristi  fødsel,  som  opføres  af 
nogle  af  familiens  børn, 
som  er  klædt  som  hyrder, 
konger,  Josef  og  Maria. 
Hvis  et  barn  netop  er  ble- 
vet født,  så  bliver  det  Jesus- 
barnet.  Vi  synger  derefter 
julesange,  og  udveksler  ga- 
ver. Børnene,  har  tidligere 
udtrukket,  hvem  der  skal 
give  gaver.  Så  der  er  nok  at 
gøre,  for  i  vores  familie  er 
der  20  voksne  og  22  børne- 
børn. 

Herschel  og  Shirley  Pedersen 
Nykøbing  Gren 


Julen  hos  os  bliver  fejret 
som  den  gør  i  de  fleste  dan- 
ske hjem  med  ande-/flæske- 
steg,  rødkål,  brunede  kar- 
tofler, ris  å  1'  amande,  man- 
delgave, juletræ,  gaver,  god- 
ter, julesmåkager,  julefro- 
kost 1.  juledag  osv.  Vore 
fem  sønner  er  voksne  nu. 
De  fire  er  gift  og  har  selv 
stiftet  familie.  Og  hvert  an- 
det år  er  de  alle  samlet  hos 
os.  I  år  bliver  vi  20  (kun 


børn,  svigerbørn  og  børne- 
børn), så  det  bliver  ikke 
svært  at  nå  omkring  træet. 
Vi  glæder  os  altid  meget  til 
at  være  sammen.  De  af 
vore  svigerdøtre,  der  er 
medlemmer  af  Folkekirken, 
går  til  julegudstjeneste  der, 
mens  vi  går  i  vores  kirke.  Vi 
prøver  alle  at  få  det  væ- 
sentlige frem  i  julen  -  nem- 
lig vor  Frelser  Jesu  Kristi 
fødsel. 

Inger  og  Aage  Hansen 
Esbjerg  Ward 


Når  man  tænker  på  det  at 
fejre  jul,  har  det  for  de  fle- 
ste af  os  noget  at  gøre  med 
familien:  Far,  mor,  børn  og 
bedsteforældre  på  begge  si- 
der. I  vore  familie  har  der  i 
mange  år  kun  været  vores 
tre  børn  og  os.  Derfor  be- 
sluttede vi  for  ca.  20  år  si- 
den sammen  med  nogle 
venner  fra  Kirken  at  danne 
en  »udvidet  familie«  og 
være  sammen  en  dag  i  ju- 
len. Som  tiden  er  gået  er 
det  efterhånden  blevet  flere 
og  flere.  Der  er  kommet 
flere  børn,  svigerbørn  og 


børnebørn.  Vi  er  blevet  til 
en  rigtig  stor  familie,  som  er 
sammen  i  andre  sammen- 
hænge også. 

En  ting  står  fast,  at  hvert 
år  fejrer  vi  2.  juledag  sam- 
men, og  det  er  en  tradition, 
vi  ser  frem  til  med  glæde. 
En  anden  ting,  som  er  en 
fast  tradition  er,  at  vi  juleaf- 
ten, efter  at  maden  er  spist 
og  gaverne  delt  ud  og  åb- 
net, spiller  tallotteri  med 
præmier.  Det  er  den  eneste 
gang  i  årets  løb  dette  spil 
kommer  frem  og  kun  juleaf- 
ten, ikke  engang  i  juleda- 

gene  spilles  det,  og  det  gi- 
ver det  en  helt  speciel  be- 
tydning. 

Da  børnene  var  mindre, 
var  den  lange  ventetid  svær 
at  få  has  på.  Derfor  tog  vi  i 
skoven  juleaftensdag  om 
formiddagen  med  grød  og 
juletræ  til  nissen,  og  mad 
til  dyrene.  Der  blev  pyntet 
et  flot  »fugletræ«  med  æb- 
ler, vildtkugler,  nødder  og 
meget  andet,  så  dyrene  også 
fik  deres  »juletræ«.  Det  er 
en  tradition,  der  startede 
sammen  med  skov- 
børnehaven. 

Den  tradition  har  vi 
fulgt  op  siden.  Når  vi  så 
kommer  hjem  fra  skoven, 
klæder  vi  om  og  går  til 
kirke,  hvor  vi  møder  mange 
søskende  og  ønsker  hinan- 
den glædelig  jul. 

Sådan  fejrer  familien 
Krammer  jul.  (Foto:  KK). 


Det  er  en  tradition,  som 
stemmer  sindet  til  det,  som 
julen  virkelig  handler  om, 
nemlig  Kristi  fødsel. 

Ole  og  Ulla  Madsen 
Københavns  3.  Ward 


Først  og  fremmest  holder  vi 
meget  af  at  fejre  jul  sam- 
men med  vore  nære  og 
kære,  og  derfor  bliver  vi  al- 
tid 12  personer  i  juleda- 
gene. 

Desuden  begynder  vi  at 
pynte  op  den  1 .  december, 
og  julekalenderen  er  en 
selvfølge.  Da  vi  ikke  kan 
undgå  at  have  lidt  svensk 
islæt  med,  fejrer  vi  også 
»Lucia«  den  13.  december. 
Det  er  for  os  også  vigtigt 
hver  dag  i  december  at  lytte 
til,  spille  og  synge  julens 
sange. 


Hvis  vi  alle  kan  være 
samlet  dagen  før  juleaften, 
har  vi  »dopp  i  grytan«,  en 
gammel  svensk  jule- 
tradition, som  alle  de  dan- 
ske familiemedlemmer  har 
accepteret  og  er  glade  for. 
Bordet  er  da  pyntet  med 
røde  julestager  med  levende 
lys  og  hjemmevævet  dug. 
Juleaftens  formiddag  bliver 
juletræet  pyntet  med  bør- 
nene som  hjælp.  Derefter 
vil  vi  alle  gerne  til  gudstje- 
neste for  at  høre  jule- 
evangeliet. Hvis  dette  ikke 
kan  lade  sig  gøre,  plejer  vi 
at  læse  juleevangeliet  inden 
vi  begynder  spisningen, 
som  består  af  traditionel  ju- 
lemad. 

Så  kommer  det  store 
øjeblik,  da  juletræet  skal 
tændes,  og  på  juleaften  er 
det  altid  levende  lys.  Alle, 
udover  den  som  skal  tænde 
lysene,  bliver  lukket  ude  og 
bliver  først  sluppet  ind,  når 


juletræet  står  der  og  stråler, 
da  alt  det  elektriske  lys  er 
slukket.  Syngende  en  jule- 
salme marcherer  vi  alle  ind 
og  danser  rundt  om  jule- 
træet. Så  følger  julega- 
verne. Imens  er  der  dækket 
op  med  frugt  og  nødder  og 
børnene  har  lov  til  at  være 
oppe  så  længe,  de  har  lyst. 

Aftenen  sluttes  som  re- 
gel med  julemusik  i  bag- 
grunden og  stille  samtale, 
nu  og  da  afbrudt  af  børne- 
nes glade  råb. 

Juledag  står  på  stor  og 
langvarig  julefrokost,  som 
begynder  sent. 

Anden  juledag  går  vi 
alle  en  lang  tur  i  naturen  og 
nyder  samværet  med  hin- 
anden, inden  det  igen  bli- 
ver hverdag. 

Vi  elsker  julen! 

Lilian  og  Kaj  Krammer 
Randers  Gren 

Lækkerier  til  juleferien 


Dadler 
med  flødeost 

100  g  flødeost 

5  tsk  sukker 

1  spsk  appelsinsaft 

25-30  dadler  uden  sten 

1.  Rør  flødeosten  i  en  skål, 
til  den  er  blød  og  jævn. 

2.  Tilsæt  sukker  og  appel- 
sinsaft og  bland  det  godt. 

3.  Abn  dadlerne  og  fyld 
dem  med  flødeosten. 

Opbevares  køligt. 


Julehus 

af  grahamskiks 

8  kvadratiske  grahamskiks 
(eller  andre  egnede  kiks) 

Glasur  lavet  af  følgende: 
2  æggehvider 
1  dl  vand 
225  g  flormelis 
1  spsk  lys  sirup 

Ingredienserne  til  glasuren 
røres  godt  sammen.  Det 
hele  opvarmes  over  vand- 
bad under  stadig  piskning 
til  glasuren  jævner.  Glasu- 
ren afkøles.  Det  tilrådes 
ikke  at  lave  større  portioner 
ad  gangen. 

Små  stykker  slik  til  pynt. 
Stykkerne  må  ikke  være  for 
tunge. 


1 .  Smør  glasur  på  to  paral- 
lelle kanter  af  en  kiks, 
der  skal  være  gulv. 

2.  Placér  to  kiks  lodret  i 
glasuren  (vægge)  og  sørg 
for,  at  de  sidder  stabilt. 

3.  Smør  glasur  på  tre  sider 
af  kiksene  til  de  to  andre 
vægge  og  placer  dem 
som  illustrationen  viser. 

4.  Skær  forsigtigt  en  kiks 
over  diagonalt,  så  der 
bliver  to  trekanter  til 
gavlen.  Kom  glasur  på 
den  kant  af  gavlen,  som 
vender  ned  mod  huset, 
og  sæt  den  fast  på  huset 
(se  illustrationen). 

5.  Smør  glasur  på  tre  af 
kanterne  på  de  to  sidste 
kiks  til  taget  og  sæt  dem 
fast  på  huset. 

6.  Pynt  med  glasur  og  små 
stykker  slik. 


Julestrømpe 

Lav  en  bradepandekage, 
som  du  kan  lide. 

Skær  den  ud  efter  illustra- 
tionen. 

Lav  en  glasur  efter  opskrif- 
ten til  kiksehuset. 

Pynt  julestrømpen  med  gla- 
sur i  forskellige  farver  efter 
dit  eget  valg. 

Sæt  lidt  slik  ved  strømpens 
øverste  kant,  så  det  ser  ud 
som  om,  der  er  gaver  i 
strømpen. 

